# Bedenica

### Izvor: Wikipedija

Bedenica
Županija | Zagrebačka
Broj stanovnika (2001.) | 1.522
Površina | 21,72 km 2
Naselja u sastavu općine | Bedenica, Beloslavec, Bosna, Omamno, Otrčkovec, Turkovčina
Načelnik općine | Dražen Bedeković
Poštanski broj | 10381 Bedenica
Bedenica Bedenica na karti Hrvatske

Bedenica je općina u Hrvatskoj, u Zagrebačkoj županiji.

## [uredi] Zemljopis

Općina se nalazi 10 km od grada Sveti Ivan Zelina. Površina općine je 21,72 km2.

## [uredi] Stanovništvo

Po posljednjem popisu stanovništva iz 2001. godine, općina Bedenica imala je 1.522 stanovnika, raspoređenih u 6 naselja:

- Bedenica - 535
- Beloslavec - 295
- Bosna - 112
- Omamno - 159
- Otrčkovec - 45
- Turkovčina - 376

### [uredi] Nacionalni sastav, 2001.

- Hrvati - 1.516 (99,61)
- Makedonci - 1
- Rusi - 1
- Slovenci - 1
- Srbi - 1
- ostali - 1
- neopredijeljeni - 1

Prosječna gustoća naseljenosti općine je 73 stanovnika/km2.

## [uredi] Uprava

Na vlasti je koalicija SDP, HSS i HNS. Sastav općinskog vijeća:

- HDZ 3 vijećnika,
- SDP 2 vijećnika,
- HNS 2 vijećnika,
- HSS 2 vijećnika,
- nezavisna lista 2 vijećnika.

Načelnik općine je Dražen Bedeković, a predsjednik Općinskog vijeća Krunoslav Hublin.

## [uredi] Povijest

"Župa ova jest sva bregovita. Na južnoj strani proteže se gora Zelinska, od zapada gora Žitomirska, od sjevera gore Toševečka i Turkovečka: u ovoj nalazi se kroz veliku dolinu prolaz uzak iz zemlje načinjen, zvani "zemeljski most", i polak ustnog predanja je podignjen u ratu s Turcima u starodavno vrijeme; od istoka pako rasprestira se gora nazvana Gliboko." (opis župe Bedenice iz 1850. godine)

## [uredi] Gospodarstvo

Kudelić d.o.o., BMD Stil d.o.o., EuroMilk d.o.o....

## [uredi] Slavni ljudi

## [uredi] Spomenici i znamenitosti

Crkva Svih svetih. U Bedenici, koja se nalazi 10 kilometara sjevernoistočno od Svetog Ivana Zeline, vrijedno je razgledati župnu crkvu Svih svetih, koja potječe vjerojatno iz XIII. stoljeća. Podignuta je na strateški važnom brežuljku, ima zvonik nad pročeljem, debele zidove poput bedema za obranu, potpornjake, gotički nadsvođeno svetište i romanički okrugli otvor (oculus) iza glavnog oltara. Sudeći po debelim zidovima, okolno se pučanstvo za turskih provala i zalijetanja u ove krajeve, zasigurno sklanjalo u crkvu. U zaglavnom kamenu iznad ulaznih vrata zapisana je 1811. godina kao godina popravka i uređenja crkve.

## [uredi] Obrazovanje

Osnovna škola Dragutin Domjanić Sv. I. Zelina, Područna škola Bedenica (1-8 razred).

## [uredi] Kultura

KUD Danica iz Bedenice osnovan je 9. rujna 2001. godine. Grupa mladih poklonika narodne tradicije i kulturne baštine pokrenula je tada inicijativu za oživljavanje kulturnog života i obnovu rada kulturno-umjetničkog društva Danica koji je djelovao na području Bedenice između dva svjetska rata. Nakon tog vremena kulturni rad je utihnuo.

Društvo je osnovano s ciljem dobrovoljnog okupljanja građana (pogotovo mlađih) radi organiziranog bavljenja kulturno-umjetničkim radom u svrhu zaštite i promicanja narodnih običaja, glazbe, plesova i pjesama svojeg kraja i cijele Republike Hrvatske te prikupljanje i očuvanje povijesne i etnografske baštine, isključujući pri tome svaki profesionalizam.

Društvo broji šezdesetak članova. U Društvu djeluju četiri sekcije: tamburaški orkestar, folklorni ansambl, pjevači zbor i dramska sekcija.

## [uredi] Sport

- NK Strmec Bedenica

## [uredi] Vanjske poveznice

- Službene stranice općine Bedenica

Dobavljeno iz "http://hr.wikipedia.org../../../b/e/d/Bedenica.html"

Kategorija: Općine u Zagrebačkoj županiji

##### Views

- Članak
- Razgovor
- Trenutna inačica

##### Traži

##### Drugi jezici

- Српски / Srpski
- English